
Cultura romînească e una singură. Tre- 
buie să aibă aceleaşi forme exterioare, ace- 
laş stil, dacă nu acelaşi vocabular şi ace- 
leaşi întorsături sintactice. Dar poporul ro- 
mănesc, care se poate mîndri cu aceia că 
găseşte în graiul deosebitelor provincii atita 
bogăţie de .cuvinte, de o nepreţuită valoare 
în poesie, şi atît de originale figuri în lo- 
cuţiile ce se păstrează în ‘fiecare colț din 
Româînirhe, nu trăieşte pretutindeni în ace- 
leaşi condițiuni politice şi sociale. Scăderea 
mare ce resultă din aceasta se compensează 
însă literar, cultural şi moral prin varieta- 
tea de inspiraţie, pe care puţine popoare 
o pot avea în același grad. 

O cercetare a părţii pe fiecare provincie 
o are în cultura comună e totdeauna folo- 
sitoare. Istoricul şi istoricul literar — care e 
înnainte de toate un istoric obiectiv şi drept, 
neînriurit de capricii subiective -- e dator 
să o facă. Intre altele şi pentru a fixa le- 
gături, pentru a statornici valori şi a în- 
dreptăți tendinţe care, luate împreună, pot 
formă în anume momente o operă de drep- 

tate şi pot da o satisfacţie legitimă. 

O încerc astăzi, în linii generale, cu pri- 
"vire la Ardeleni, înțelegînd prin cuvîntul 
acesta pe Romînii din Ungaria.. 


4 


La început se poate zice că Ardelenii aü 
fost aproape numai dascăli, şi încă nu das- 
-căli la ei acasă, unde împrejurările nu în- 
găduiaŭ marea dăscălie răspînditoare de 
1deal> şi îndemnătoare la fapte naţionale, ci 
numai săraca dăscălie de sat, dăscălia de 
Seminariu supt ochiul Vlădicăi, de cele mai. 
multe ori timid, ori şi o biată dăscălie de 
Braşov între negustori bănnielnici cari ce- 
reaü maï` ales ca odraslele lor să «înveţe 
carte». Fuseseră deci Ardelenii dascăli la 
nol: întăiu dascăli la boieri, maï sus de slugi 
şi mai jos de personalul străin al guvernan- 
telor şi guvernorilor. Astfel Lazăr pe lîngă 
copiii Bărcăneascăi, în condiții pe care nu 
le ştim, dar nu le putem bănui -prea ono-: 
rabile — de un astfel de profesor n'a vorbit 
niciunul din aceşti tineri, ajunşi în fruntea 
boierimii muntene —, şi tot astfel apoi Ghe- 
rasim Vida Maramureşeanul pe lingă copiii 
lui Ilie Kogălniceanu si aï Vornicului Vasile 
Alexandri, cari-şi băteau joc de dînsul stri- 
cîndu-i somnul şi  mizgilindu-i in aţipeală 
mustăţile. Matematică formați în bune şcoli 
de ştiinţă exacte, ei erau căutați une ori şi 
ca ingineri. Deţinători de sisteme pedago- 
gice nouă, «<nemţeşti», H se încredința cite 
un loc de învăţător la școlile începătoare, 
ca acela pe care-l avu un necunoscut la 
Zorlenii din Tutova, ai lui Alecu Calimah, 
ori Florian Aaron la moşia lui Dinicu Go: 
lescu. 

Opera lui Lazăr nu e un profesorat, ci un 
apostolat, cu toată căldura, măreția, avîntul 
generos, lipsa de plan şi de disciplină care 





se găsesc întrunite fatal într'o asemenea mi- 
siune. Cine sar fi putut gîndi la un pro- 
gram de studii, şi chiar la examene ca ace- 
lea pe care în laşi înaintea boierimii le fä- 
ceai cu strălucit succes elevii celuilalt ma- 
tematic format în Apus, ai «inginerului» ce- 
luilalt, Asachi? Nu mai e un dascăl, ciun 
«învăţător» ; cu el nu vine o inteligență, un 
capital de cunoştinţe, o metodă, ci însuşi 
sufletul şcolii ardelene de înnălţare a sufle- 
tului naţional prin admiterea originii glo- 
rioase. El nu aparţine unui curent, deşi por- 
neşte din el; ca toate personalităţile excep- 
ționale e o întrupare omenească superioară 
a necesității bune a lucrurilor. El se naşte 
la Avrig, învaţă pretutindeni, predică în 
Bucureşti şi moare în satul lui, dar nu se 
sălăşluieşte în niciunul din aceste locuri, ci 
locuieşte permanent în idealul acestui neam. 

Urmaşul lui în această misiune, al doilea 
misionar deci al culturii unice romănești, 
conştiente şi militante în veacul deşteptării 
popoarelor, nici nu e un Ardelean, ci unul 
de dincoace, Eliad. lar, peste omul excep- 
tional, desvoltarea liniştită a dăscăliei ar- 
delene, cu tineri harnici , avînd şcoală bună, 
simț de ordine şi disciplină, grija de gos- 
podărie, urmează. Cînd şcoala primară şi 
învățămîntul casnic nu fură singurele mij- 
loace de instrucţie, ci şcoala secundară pu- 
blică a Regulamentului organic fu înte- 
meiată, tot asupra Ardelenilor căzu sarcina, 
de a fi profesorii cei d'intăiă, împreună cu 
prea puţine elemente formate în țară. Limba 
latină, filosofia, istoria veche erai neapărat 

şi rămaseră multă vreme domeniul lor ex- 
clusiv, Dacă mi-e îngăduit să adaug o amin- 
tire personală, nu voii uita niciodată pe 
profesorul de limba latină de la Liceul din 
Botoşani, Marcian, care înfățişa însuşi tipul 
profesorului de «dincolo», în ce avea mai 
nobil şi mai educativ: stăpîn pe sine tot- 
deauna, de o meticuloasă dreptate, ponti- 
ficînd de pe catedră prin atitudinea, gestul 
şi fiecare din cuvintele sale, blind ca un 
adevărat pedagog şi totuşi autoritar ca un 
comandant de oaste, răsplătind prin vorba 
sa, în același timp, talent, muncă şi purtare 
bună el a lăsat neşterse amintiri acelor 
cari i-au fost elevi, Și în maiestatea romană 
a figurii altui Ardelean, Aron Densuşianu, 
în stricta observare de legi şi regulamente, 
în jertfirea de sine cu care-şi făcea lecţiile, 
fie în casa lui de convalescent după o 
grea boală, prefăcînd una din odăi în sală 
de cursuri universitare, în această mar bună 
parte a vieţii sale, a cării activitate sa ri- 
sipit cu mai puţin folos în sprijinul unor ` 
cause pierdute pe alte terenuri, se dădea 
tineretului de acum două trei decenii o ne- 
prețuită lecţie de demnitate şi datorie. De 
almirterea nu trebuie căutate exemplele 
mai departe: şi în gospodăria-model a Aca- 
demiei noastre vedem zilnic această «ordine 
transilvană», care dă o basă reală sigură 
silinţilor noastre. științifice. 


Dacă ar fi rămas numai în acest domeniu 
al profesorului care răspîndeşte şi nu ino- 
vează, care orînduieşte şi nu adauge, care 

merge sigur pe drumul deschis prin alții, 
cu greu i-ar fi putut atinge o critică înte- 
meiată. Dar ei trebuiau să se simtă îndem- 
nați tot mai mult a se afirma şi în domeniul 
ştiinţei, al literaturii, şi aici ei aduceau ten- 
"dințe pornite din cea mai călduroasă iubire 
de neam, dar, măcar în ultima lor formă 
dogmatică, în entusiasta lor afirmare ex- 
clusivistă, neadmisibile, şi pentru cei fără 
pregătire ce trebuia spre a-i înțelege şi urmă, 
şi pentru aceia pe cari o creştere îngrijită în 
Apus îi înzestrase cu spiritul critic trebuitor. 

Pe tema limbii stricate, «păsăreşti», a 
<jargonului», pe tema romanisării cu de-a 
sila a unui neam care nu poate îndeplini 
misiunea mare a Romanilor şi, revendicînd 
moştenirea lor politică întreagă, se putea 
face ridicul, pe tema retoricei naţionale 
sterpe, exploatată de Alexandri în Galus- 
cus, dascălul la sat, cam beţiv şi destul de 

stricat, care împuiază minţile teranilor cu 


vorbe seci pe care nici el nu le înțelege, 
se putea duce.-o luptă. Si mulțimea de oa- 
meni o duseră pentru a-şi satisface invidii 
şi uri personale, patimi de partid şi alte ce- 
rinţe sufleteşti de o ordine inferioară. 
Trebuie să recunoaştem însă că întăia 
prigonire fu provocată de acerba critică a 
unui Ardelean de aici, a unui profesor al 
şcolilor muntene. Dar nu a unui încrezut 
care-şi. închipuie că a venit între barbari, 
nici a unui intrigant care înţeapă în stînga 
şi periază în dreapta, ci a unui om de o 


înaltă valoare morală şi intelectuală, care | 


nu putea suferi. în: jurul săă nici moravurile 
rele, nici superficiatitatea. = . ` 

Cel d'intăiu, conflict. între profesorii ar- 
deleni şi colegii lor din ţară, sprijiniți si 
apărați de autoritatea şcolară, e cel din 
1538, provocat de asprele critice ale lui: 
loan Maiorescu: 

Feciorul de ţerani din Maieri nu se găsia 
mai bine decît tovarăşul său de pribegie şi 
„apostolat, Florian Aaron, în societatea bo- 
ierească olteană, stăpinită, cu excepţii rare, 
de modele străine, de setea banului, de va- 
nitatea risipirii lui fără socoteală. Aaron 
scrisese acasă despre. «clasa urîtă», «casta» 
«aristocrației» crescută preceşte şi. franțu- 
zeşte şi «<povăţuită de un egoism atit de 
înghesuit», de un «individualism» cu super- 
ficialitatea francesä şi fără adevărate mora- 
vuri; el prevedea, şi o spunea cu o asprime 
de lacobin, deprins a ceti operele de pro- 
pagandă filosofică ale veacului al XVIII-lea, 
că această lume nărăvită va decădea, «tră- 
gind în prăpastie naţia întreagă, care este 
osindită să plătească păcatele eï», pănă la 
țeranul din bordeie, desculț, hrănit cu «mă- 
măligă de meiŭ». 

Nici literatura nouă, ziaristica ultimelor 
timpuri — public şi scriitor laolaltă — , nu-i 
inspiră încredere. Entusiasmul cîtorva se va 
pierde în zädar. Și doar în Moldovenii cu 
înnaintarea «tare şi sigură», în «tînărul bä- 
trîn> Kogălniceanu îşi punea încrederea 
acest Ardelean misantrop, care vedea bine ` 
şi prevedea fără greşt. 


1 Istoria literaturii romine în secolul al XIX-lea. 
I, pp: 291-3; Tribuna pe 1903, n-le 11, 18-19, 38. 56. ` 





loan Maiorescu e indignat de aceleaşi 

lipsuri :- lipsa de idealism, lipsa de gust şi 
de măsură, lipsa de originalitate naţională 
pe care, iarăşi, nu le constată şi la Moldo- 
veni, «O, mască fără creieri», iată această 
civilisație romănească de dincoace de Car- 
paţi. A căutat să îndrepte după putinţă 
aceste cusururi, dar n'a fost ascultat. E privit 
“doar ca un străin care nu-şi poate îngădui 
să dea în vileag aceste păreri: «Ungureanul 
la eï nu e Romîn: el vorbeşte şi scrie în- 
tro limbă stricată.>. - 

Această judecată nemiloasă, cuprinsă. şi 
într'o' scrisoare din Februar 1838, fu dată 
în tipar de prietenul lui Maiorescu, Barit 
din Braşov, în Foaia pentru minte. «Nemţo- 
manul« fu luat îndată în primire, şi Eliad 
însuşi luă condeiul ca să declare solemn, 
între batjocuri personale, că Romînii de aici . 
nu sînt «mai reci, mar mişei, mai ticăloşi 
decît Ardelenii», dintre cari s'a ridicat pentru 
a îndeplini rol de bocitoare acest domn că- 
ruia-ă lipseşte, «îi prisoseşte, o doagă. 

Se ceru formal isgonirea din învățămînt, 
din «Sorbona romănească» a ocăritorului. 
Alţi Ardeleni fură siliţi a iscăli cererea prin 
care se arăta ce adincă jignire nemeritată 
se pricinuise întregului corp profesoral. Ma- 
iorescu fu în adevăr în primejdie să-şi piardă 
locul, după o îndelungată şi strălucitoare 

“muncă. Lrebui să facă, în ciuda convinge- 
rilor sale, amendă onorabilă, declarind că 
„a vorbit prea uşor despre o ţară pe care 
wo cunoaşte îndeajuns. Învățătura i-a slujit 
pe toată viața: a lăsat de-acum înnainte ca 

fiecare să fie aşa cum crede că e dator față 
de sine însuşi. 
“În aparență —, o clipă de mînie, o publi- 
care neoportună, legitima supărare a unor 
Oameni trataţi fără cruțare de un coleg, 
greaua luptă interioară a celui care trebuie 
să aleagă între ce crede şi între ce i se im- 
pune să creadă pentru ca să aibă o pîine, 
copiii lui, şi biruinţa slăbiciunii omeneşti asu- 
pra pornirii eroice către mărturisirea de 
adevăr. De fapt însă era ceva mai mult: 
unul din aspectele antagonismului fatal între 
o societate romănească basată pe moşte- 
nirea de nume şi avere şi pe parvenitismul 
“strîns în jurul eï şi cealaltă societate romă- 
“nească, alcătuită din țerani ducînd, trupeşte 
şi sufleteşte, viaţă de obşte; cea d'intăiu 
tinzînd către asimilarea cît mai deplină în 
forme sociale şi culturale internaţionale 
cu alte aristocrații mai bogate şi chiar mai 
legitime, cealaltă desfăcînd. de la sine o ci- 
vilisaţie originală, ce cuprinde într'însa co- 
moara datinelor unui popor nobil şi istet ; 
cea de aici căutînd mai presus de toate strălu- 
cirea şi plăcerea cea de dincolo pretuind mai 
ales buna gospodărie şi bunele moravuri. 
Franţa aşa cum apare străinilor era idealul 
unora, al celorlalți Germania aşa cum e 
pentru ai săi. Ehen 


HI. 


În anul 1850 Ardelenii luaseră în stăpi- 
nire învățămîntul public. Ei eraă dascălii 
cei vechi, începătorii, şi cei cari întrau în 
„rîndurile de profesori noi erai ucenici 

de-ai lor, crescuţi cu cărţile lor de şcoală, 
supt înrîurirea cuvintelor lor, în atmosferă 
şcolară creată de dînşii. Laurian şi tovarăşii 
lui se puteau gîndi acuma să dea un în- 
dreptariu deplin şi neschimbător educaţiei 
naționale. Basată pe latinismul limbii, pe 
latinismul rasei, ea trebuia să servească nu- 
mai tendinţelor în legătură cu tradiția latină, 
aşa cum aceşti învietori ai Romei romă- 
neşti puteau s'o înțeleagă. 

Prin aceasta fruntaşii veniţi de dincolo 
părăsiau sănătoasa, necesara şi atît de fo- 
lositoarea tradiţie proprie națională. Jertfiaă 
zeilor părintești toate amintirile şi nevoile 
noastre, tot ce isprăviserăm şi tot ce puteam 
nădăjdui. Cei mai depărtaţi strămoşi se pu- 
teau bucura în depărtatele lor morminte 
păgîne ; aceia însă cari se coboriseră în på- 
mâîntul acestei teri după ce ni păstraseră şi 
crescuseră moştenirea fără care nar fi aici 
cine să se gîndească la cetatea veşnică, 
aceia pierdeau astfel dreptul lor la o recu- 
noştinţă fără capăt, la o necontenită urmare 
a poveţelor şi îndemnurilor lor. Roma nu 
mai era astfel o bunică vrednică de acest 
nume de bunătate, ci o măreaţă şi temută 
Ahnfrau, care apare din cînd în cînd pentru 
a turbura pe cei de astăzi, pentru a-i împie- 
deca de a duce în muncă spornică ŞI mo- 
destă mulțămire viața pe care li-au îngă- 
duit-o împrejurările. 

O reacțiune era de nevoie. Şi cine avea 
mai mult autoritate spre a o începe decit 
Kogălniceanu, acela care cunoştea, înțelegea 
şi iubia mai mult tradiția națională ? 

O porni însă, fără gînd de luptă, un spirit 





vioiu şi glumeț, de o spirituală îndrăzneală, 
de o spontaneitate agresivă, un diletant în 
stare să găsească prin bunul său simţ lu- 
cruri care scăpa din vedere oamenilor de 
ştiinţă, Al. Rusu (Russo). Crescut în străi- 
nătate, în patriarhalismul şi religiositatea 
“Elveţienilor,- el văzu, la întoarcerea în ţară, 
viața care dispărea, nu cu ochii celor cari 
“sînt deprinşi cu dînsa, ci cu ochii unui artist, 
unui sentimental, unui romantic. Tot ce fu- 
` sese si purta pe caracterul său de origina- 
litate venerabila patimă istorică, îl interesa, 
îl mişca, îl îndemna spre recunoaştere şi 
apărare. Din acést-punct | de vedere, artistic, 
traditionalist, începu el lupta împotriva ino- 
vatorilor în limbă, a tabricanţilor de «neo- 
loghisme»,a adaptatorilor şi adoptatorilor de 
<lexicoane străine», a noilor scriitori «fran- 
țuzo-romîni», «italiano-romîni». Ca. falsifi- 
catori, ca siluitori de suflete, ca pedanți îi 
ură şi-i combătea, dar şi numele lui Lau- 
rian şi Pumnul nu le dădea la început 
decît prin cruţătoare. iniţiale. Numai între 
«autorii  <ardelo-romîno- moldoveni» erau 
combătuţi aceia dintre Romînii din Ungaria 
cari, scriind, scriau aşa, după aceste norme. 
De acolo nu-i plăceau doar «sistemele ling- 
vistice», năvălitoare şi «ameţitoare de ca- 
pete». lar, cît priveşte limba adevărată, a 

Ardelenilor din popor, viaţa lor adevăraă, 
cum o putuse cunoaşte în rătăcirile sale din 
1948, el avea pentru ele cuvenita prețuire 
şi simpatie, mirîndu-se numai cum acea «fa- 
milie patriarhală», fără clase, s'a putut lăsa 
cucerită de autorii «comediei lingvistice», 

pe care în Cîmpul Libertăţii, la un ceas 
mare, şi el o putuse auzi. «Limba din Ardeal 
la care răspund toate glasurile» «limba ob- 
ştească, a lui Clain, a “lui Şincai, a tradu- 
cătorilor bisericeşti», pe aceia o iubea şi 
el, urînd pedantismul, ca «<anti-romîn». El 
vedea acolo «feciori zdraveni ce-şi pot da 
mina cu noi împotriva pedantismului». Şi, 
arătînd. rolul -cărturarilor tatá de această 
limbă vie, el scria: «Are Franţa Academie 
pentru că Franţa în vreme a înlăturat pe- 
danţii, pentru că gramatica sa mărgenit a 
da numai regule organisatoare a graiului 
unei limbi ce se vorbia şi se vorbeşte, iar 
nu codul unei limbi închipuite> 1. ` 
__ Uni dascăli ardeleni vedeai în aceşti 
luptători pentru o causă dreaptă, ce nu-i 
putea jigni în nici-un chip, o barbară hordă. 
«ruso-slavonă»>, care căuta prin viciarea 
limbii să înjosească neamul. Cipariu însuşi 
predică, deşi apărător al stilului general ro- 
mànesc din cărţile bisericeşti, împotriva jar- 
gonului conrupt, lăsat de «popii cel sîrbeşti, 
logofeţii cei greceşti, solgabiraele cele un- 
gureşti» °. Din. partea lui, Bariț răspundea, 
în Martie 18558, prin spiritualul apolog al 
«Războiului limbilor», dintre litere şi slove, 
pornit de părtenitorii acestor din urmă, 
«proorocii pămîntului Iaşilor». 

<Păharul amărăciunilor noastre a fost în- 
«treit maï mare şi mai amar decît al vostru, 


1 Ediţia Academie! Romine (P. V. Hanes), PP. 80-1. 
2 lbid. , p. 343. 
3 Jbid.. p. 328 şi urii. 

iară voi întru deplina înstrăinare-vă de 
«către noi, nu aţi cunoscut aceasta. Cînd noi 
<plingem şi ne tinguiam pe limba noastră, 
«pe care nu eram suferiți nici a vorbi nici 
«a o scrie, pe atunci voi rideati și vă bu- 
«curaţi în brațele străinilor şi nu vă păsa 
«întru nimic nici de «slove», nici de «li- 
«tere», nică de «Slovatură», nici de «Lite- 
cratură». Pe cînd noi ni întindeam mîna 
«cu productele ostenelilor noastre literare, 
«voi le aflați reci cugetale ; iară, din contra, 
«voi nu ne întindeți nouă nici reci, nici 
«calde, ci întru mîndria voastră grecească 
«ați uitat de toată rudirea şi frăținătatea. 
«Din contra, cînd voi aţi cuvîntat şi aţi zis 
«nouă: Vino, Romînţane, vino, Vasilie, şi tu, 
«Fabiane, şi tu, Lazăre, pentru ca să facem 
«învierea împreună, noi părăsim căminul 
«nostru sl ne smulserăm din braţele cele 
«duioase ale părinţilor şi fraţinilor noştri, să 
«mergem pentru ca să serbăm ziua Invierii 
<împreună cu dînșşii. Şi am mînecat din faptul 
«zilei şi am purces şi am ajuns în pămîntul 
«nostru şi la vetrele noastre ; iar atunci voi 
<aţi zis nouă: Pămîntul acesta este pămînt 
«al stirşirii şi al răpirii, şi nu este vouă loc 
«întrînsul şi aici nu se mai serbează Ín- 
«vierea Domnului, căci idolii neamurilor aŭ 
«cuprins şi domnesc peste ţarinele noastre 
«şi aici nu este iertat vouă a lucra în Via 
«Domnului, căci iată sîngele omenesc se 
«varsă în şiroaie peste cîmpiile şi văile 
«noastre, şi aici nu mai este loc de mîn- 
<tuinţă. 

«lară, cînd au văzut şi au cunoscut Ar- 

«delenii relele acestea în pămîntul vostru, aŭ 
«plins şi sau tînguit mai mult, pentru că ei 
«nu mai aveau loc nici cît o viezuină de 
«fiară, întru care că-şi scape al lor cap ne- 
«fericit. lară, cînd s'au reîntors în pămîntul 
«lor, li sa zis lor aşa: sa nu mai cutezaţi 
«a lucra în via Domnului nici cu «litere», 
«nici cu «slove» în veacul veacului, căci 
«neam de robi este neamul vostru şi pe- 
«trecerea lui în pămîntul acesta e numai o 
«suferință pănă la bunavointa stăpînilor lui. 

«In acelaşi minut hotărîtor iată se avîntă 
«pe de-asupra armatelor o ființă femeiască 
«de o statură înnaltă, cu fața atît de seri- 
«oasă, încît unor limbi li se păru că ar fi în- . 
«săşi .mănia cerească întrupată. Acea ființă, 
«armată din creştet pănă în tălpi, purtind 
«coif antic pe cap, zea de fier în loc de 
«pieptar, scut într'o mînă, suliță în alta, se 
«lăsă între luptători cu zgomot cumplit. 
«Limbile proorocilor cari erau de față la 
«luptă, îndată-şi cunoscură în aceiasi pe 
«zîna. căreia Elinii îi ziseră Atina sau Pallas, 
«iară Rimlenii Minerva, iară Romînii nu o 
«ştii numi decît «Mintea». . 

«După o tăcere de o clipă, se auzi un 
«glas atît de zguduitor, precum ar fi glasul 
«contemporan al unei adunări de popor în 
«număr de patruzeci de ori patruzeci de mii: 

«Pace nouă ! poporul vostru vrea pacea 
«şi o va şti stoarce de la voi cu armele la 
¿Driü. Eu, Mintea, îi voii arăta lui căile 
păcii 1.2 ° i 


1 ]bid. pp. 333-4. 

De-ar fi fost ascultat omul cu minte si 
blind care rostea aceste cuvinte între o pro- 
vocare nedreaptă în multe privinţe şi între 
o legitimă susceptibilitate, adînc jignită ! Dar 
“în asemenea lucruri cei ce strigă mai tare, 
îndrăzneţii cu gestul mai violent atrag aten- 
ţia, şi se găsesc destuř cari să strige şi să 
gesticuleze după dînşii. Ba chiar cîte un om 
de seamă poate fi prins şi el de această 
molipsire a patimei şi exagerării. 

Aşa păţi însuşi Kogălniceanu. Numai unui 
simplu gazetar îi era îngăduit să atace, în 
„Steaua “Dunării, pe Laurian pentru con- 
cedii prea lungi şi studii prea speciale, —. 
declarind cu perfidie că face «observaţii cu 
totul obiective, şi nici de cum subiective», — 
ceia ce atrăgea calificația de «muşcături pe 
furiş> din partea «Gazetei» lui Bariț, care 
adăugia această caracterisare a felului cum 
a fost răsplătită pănă atunci munca de cre- 
“dincioşi fanatici a dascălilor de peste munţi : 

«Goana însă în contra a doi, trei dăs- 
călaşi romîni din Ardeal nu ni-o B ex- 
plica. 

«Ce bogății aŭ strîns, la ce posturi mari 
s'au avîntat Rominii ardeleni, cití aŭ trecut, 
chemaţi saă nechemaţi, în Moldova ŞI Valahia ? 

«Romînii ardeleni veniţi în Principate nu 
aŭ strîns nicio avere, căci ei nu sau făcut 
arendaşi, posesori de moşii, ca în doi, trei 
ani din bragagii să devină capitalişti; nu, 
ei aü venit săraci, săracă aü rămas şi săraci 
au părăsit aceste teri. Dăscălia na fost si 
nu va fi niciodată calea pe care ajunge ci- 


Sy 
neva la avere, şi ei această profesie grea şi 
ingrată aü îmbrăţişat-o toţi pănă la unul *». 


In stil de foiletonist Kogălniceanu iea însă 
asupră-şi învinuirile aruncate lui Laurian de 
foaia sa. « Meschinătate», cexageraţie», «ma- 
chiavelic», «nedemn», «cotei şi mopsi cari 
latră la lună şi, prin urmare, şi la stea> sînt 
agrementele acestei critice. Urmâ de la 
Braşov răspunsul cu «clica moldoveană», 
«două, trei părechi de oameni», ete. Dar 
Bariț nu uită, mult mai cuminte, să scoată 
din causă, cu totul, pe Moldoveni, cari nu 
pot <uri pe oamenii din Ardeal», pe acei 
Moldoveni, cunoscuţi lui de peste doispre- 
zece ani, cari ştie el că aü «soliditate de 
caracter, patriotism» şi o ospitalitate care 
îmbrăţişează şi pe cei mai pretenţioşi şi ne- 
asimilabili străini, în stirşit, pe Moldovenii 
aceia cari aü stat, «în timpuri -de năpastă 
şi fugă», ca şi în cele de pace şi negot, de 
frăţie culturală călugărească, de ajutor re- 
ciproc la întemeierea şi ținerea de şcoli, în 
cele mai strînse legături cu Ardealul ro- 
mănesc. 

Şi cu mindrie el răspingea cuvintele de 
milă ale criticilor din Moldova. «Să nu 
crează că d-lor ar face Ardelenilor nu ştiti 
ce înnaltă graţie dacă i-ar primi în posturi 
de «dascăli, ca să roază şi ei o pine, pre-. 
cum zic boierii d-lor. Nu, d-lor, nu, decît 
franzele albe de Bucureşti şi laşi, intrigate 
şi pizmuite, poate şi udate cu lacrămi, de 


1 Ibid., p. 354. 


Ze ss: 


o mie de ori mai bine  mălaiu şi ceapă în 


Ardeal, mîncate în deplină odihnă a sufe- 
tului şi a cugetului» !. Şi, ca o ultimă învă- 
țătură, el scria aceste rînduri contra «coco- 
naşilor scoşi din cutiile de modă», pe cari, 
ca teran prost, şi-i închipuia că-i are înnainte. 

«Cea mai mare nebunie a fost şi va ră- 
minea in veci dacă oamenii învăţaţi se duş- 
mănese din pricina disputelor şi a criticelor 
filologice, cînd tocmai acestea trebuie să 
„decurgă mai fără patimă şi fără iuțeală, 
prieteneşte, cu sînge rece, cu bună înțele- 
- gere, şi mai vîrtos ferindu-se de vanitatea 
care pe oamenii învățați îi face de rîs mai. 
curînd decit pe coconaşii scoşi din- cutiile 
de modă 2.5 i 

Kogălniceanu n'ar fi fost el însuşi, dacă 
nar fi ştiut să se oprească. Inchinîndu-se 
înnaintea lui Barit — «în luptă cu d. Bariț, 
chiar de vom fi biruit, ne vom afla ono-. 
náti»? —, el trecea cuvîntul lui Russo, care, 
„din parte-i, se certa numai cu corespon- 
dentul din Zîrneşti şi cu Laurian, «dăscă- 
laşul . funcţionar», > venit aici poate pentru 
că nu mai afla pine dincolo. 


Astfel se isprăvi cel dintăiă războiu. cu 
Ardelenii: - pornit de Moldoveni de la ve- 
deri drepte, el se înrăise prin acele apucă- 
turi de despreţ boieresc faţă de «dăscălaşul 


Did, p. 350. . 
lbid., p. 360, 
Jbid., p. 361. 

plătit», faţă de ţeranul de singe inferior, 
apucături cari constituie o pată în toată cul- 
tura noastră mai veche, dincoace de munți. 


IV. 


“De la 1859 înnainte, în Romănia unită, 
cu forme de Stat. libere, Ardelenii înce- 
pură a juca un rol politic. Un Papiu arian 
„luă loc de frunte în lupta dintre partide, 
şi fu cel di'intăii Romîn de dincolo căruia 
i se încredință un mandat de deputat şi 
un portofoliu de ministru. Crescuţi în şco- 
lile de drept din Italia, un om ca dînsul, 
ca losif Hodoş, ajunseră  jurisconsulţi ca- 
pabili, — şi, împreună cu Papiu, încă mai 
„de mult Bojincă urmase străinului Flech- 
temacher în postul de ştiinţă, onoare şi răs- 
pundere de jurisconsult al Moldovei. Ad- 
ministrația şcolară găsi în aceşti: oameni 
formați în tradiţiile severe, harnice şi vê- 
ghetoare ale biurocraţiei austriace funţio- 
nari superiori deosebit de preţioşi. 


Duşmănia care şi înnainte de Unire în- 
cepuse a se îndrepta, mai ales în Moldova 
lui. Grigore-Vodă Ghica, împotriva acestor 
intruşi în, dregătoriile cele mari cu lefi 
bune, se înteţi tot mai mult. In Bucureşti 
presa se ridicâ furioasă, la îndemnul lui 
Eliad, neîmpăcat în retragerea lui silită, 
după mari servicii culturale şi greşeli po- 
litice şi sociale aproape. tot aşa de mari, 
împotriva răilor Romîni cari ajută pe Aus- 

triaci şi servesc propaganda catolică, îm-- ` 
potriva agenţilor lacomi ai străinătăţii aple- 
cate spre cucerirea noastră religioasă şi po- 
litică. Lui Gheorghe Sion şi foii sale „Re- 
vista Carpaţilor“ care păstrase totdeauna 
legături peste munţi, i-a revenit atunci mi- 
siunea onorabilă de a sta împotriva învrăj- 
biţilor pe cari motive personale meschine 
ui împiedecaă de a vedea marile interese 
ale neamului !. 


Intr'o societate de boieri, de boierii şi 
de oameni cari ar fi vrut să fie boieri şi-şi 
dădeau toate silinţele pentru a fi ca dînsii 
în îmbrăcăminte, locuinţe şi petreceri, în- 
tr'o lume în care presa liberală ascundea 
lipsa sentimentului liberal şi egalitar, Ar- 
delenii represintau o varietate politică de- 
terminată. În. cultură erai inovatori, radi- 
cali, revoluționari, asa -cum sînt totdeauna 
raţionaliştii, ideologii, filosofii cari nu pri- 
vesc lucrurile ce sînt decît supt unghiul 
critic a ceia ce trebuie să fie. Credeau că 
se poate crea o limbă; cum sar fi putut 
ei oare îndoi că se poate fabrică, după! 
anume norme logice care li păreau cu 
totul sigure, o societate? Se formaseră toți 
supt înriurirea ideilor „epocei lui Iosif al 
II-lea, Împăratul cugetător, arhitectul de 
construcţii şcolare, sociale şi politice, şi 
această notă sufletească au păstrat-o tot- 
deauna. 

Ca fii de ţerani, simțind încă în eï du- 


1 V. Istoria hteraturii romîne in veacul al XIX- 
lea, III, p. 288 şi urm. 

~ rerea şi indignarea generaţiilor de iobagi, 
de şerbi ai pămîntului, de robi ai «dom- 
nului> de Ungur, aï «jupînului sas», aï «tis- 
_turilor>, si «diregătorilor» de toată treapta 
şi de toată mîna. Ardelenii eraü în politică 
de sigur, dacă- nu sprijinitori inimoşi ai 
ţeranului, adus aici la cea din urmă treaptă 
de sărăcie, de ignoranță şi înjosire mate- 
rială şi morală, cel puţin duşmani neîm- 
păcaţi ai acestui regim care cu libertatea 
formelor de Stat ascundea sclăvia relaţiilor 
economice, sociale şi politice. Florian Aaron 
şi Ion Maiorescu aü spus-o în scrisorile lor 
intime către prietenii rămaşi acasă. Și de 
aceia deci aceşti ucenici ai Împăratului 
anti-clerical şi anti-aristocratic, aí nivelato- 
rului încoronat, aü -urît boierimea. O mai 
țineaă de rău şi pentru risipă ca buni so- 
cotitori păstrători şi adăugitori ce sînt, şi, 
ca buni soți şi părinți de familie, o des- 
pretuiaü pentru facerea şi desfacerea ră- 
pede a legăturilor familiare, pentru gloria 
aventurilor, pentru creşterea copiilor pe 
mini de robi şi simbriaşi. Frasa liberală 
veni acum la timp pentru a desăvirşi cu- 
cerirea. 7 : 
Aceasta aduse însă combaterea Ardele- 
nilor ca. liberali de ceilalți. Uitaţi-vă la 
Galuscus al lui Alecsandri. Nu mai e în 
rîndul întăiă, cum pare, stricătorul de limbă 
latinistul ridicol şi inofensiv, frasorul so- 
lemn fără - răspundere şi fără importanţă. 
E revoluţionarul, turburătorul, care se in- 
„dreaptă spre- ţerani spre a-i momi şi agita. 
Şi de aceia trebuie=șă-fie. înşelat, potrivit 

cu slăbiciunile lui, de aceia trebuie să fie: 
huiduit şi izgonit, pentru ca. ordinea de: 
lucruri să fie răsbunată împotriva unelti- 
rilor lui 1. 


Nihi 


Abia tăcuse ultimul ecoü al acestor certe 
urîte, în care nu mai era vorba decît de- 
locurile şi onorurile pe care şi li disputau 
localnicii cu Ardelenii emigrați, şi cultura 
ardeleană fu atacată din noŭ. Data aceasta 
de un fiă de Ardelean, crescut în Bra- 
şov, apoi în Berlin, şi de curind profesor 
şi îndrumător la laşi, d. Titu Maiorescu. 

D. Maiorescu pleca de la teoriile sale 
cunoscute, cu privire la chemarea scrisului, . 
care trebuia să fie pe înţelesul oricui, formă 
simplă transparentă, stilistică şi ortogra- 
fică, pentru ideie. Găsia la Ardeleni orto- 
grafia lui Cipariu, vocabularul lui Laurian, 
gramatica . viciată de influențe ungurești 
şi germane. Adecă la Ardelenii cari făceau 
literatura si presa. D. Maiorescu credea cu 
dreptate că nicio provincie romănească n'are 
dreptul de a se isola, prin tradiţii. locale, 
de mersul general al culturii romăneşti. 
Şi astfel, a doua zi, după ce enuntase pä- 
reri asupra ortografiei, deosebite de cele 
cipariene, dominatoare şi în cercurile fi- 
„lologice ale Academiei de curînd înteme- 
iate, d-sa începu încă la 1868, cu metoda 


1 oid. p. 321 şi urm. 

-d-sale obişnuită de a-și alege exemple bž- 
tătoare la ochi şi de a le expune ridicu- 
luluy, trăgînd apoi implacabile conclusii, 
lupta împotriva «limbii romîne în jurna- - 
' lele din Austria», ori a stilului jurnaliştilor 
romînă din 'Transilvania, Bucovina ŞI Ba- 
nat». 

Lupta era dusă în numele «spiritului pro- 
priu național», pentru a se porni o «miş- 
„care de reacțiune». Se ţinea seamă de <re- 
cunoştinţa ce se datoreşte acestor foi pentru 
„serviciile aduse causei politice a . Romîni- 
lor austriaci», socotind însă că aceste ser- 
vicii stau în cumpănă, aproape, cu pagu- 
bele aduse prin stilul viciat culturii co- 
mune. Se excepta Cipariu şi «limba cura- 
tä» a publicaţiei sale de istorie şi filologie, 
«Archivul». Cit priveşte însă teoriile ace- 
luiaşi fruntaş ardelean, încercările lui de a 
“da, fie şi pe baza cunoştinţii vechii litera- 
turi, a vechilor texte, o altă limbă, curată, 
o ortografie amintititoare de fase întrecute 
în viaţa cuvintelor, nu se făcea deosebirea 
între această «curiositate literară fără va- 
loare pratică> şi aceia, cu altă formă, a lui 
„Laurian, dominatorul filologic de dincoace 
de munți. 

Alături de această critică,.un alt studiu 
-al d-lui. Maiorescu, despre -şcoala ieșeană : 
-a lui Bărnuţ, cuprindea, nu numai critica 
filosofică, juridică şi istorică a uneia din 
„operele marelui profesor, publicată de elevii 
săi, ce-i păstrau cu pietate amintirea, dar 
şi o judecată asupra mobilelor, caracte- 
rului şi tendințelor acestei venerabile per- 

sonalităţi politice şi culturale. Cuvinte aspre 
“se 'rostiaui despre acela care toată viața 
sa tusese un model de iubire de neam, de 
moralitate, de idealism. Ele puteai jieni 
maï puternic în laşi, unde tribunul de la 
1848 predicase crezul său de exclusiv na- 
ționalism roman şi păgîn, dar aiurea, de 
unde venise Bărnuţ cu aceste idei, care 
răspundeaă unor grozave nevoi de acolo, 
jignirea trebuia să fie mai adincă. ŞI, dacă 
Bărnuț nu putea răspunde, răspunse, pentru 
sine, Cipariu, dînd expresie unui sentiment 
de o durere tot aşa de legitimă şi de co- 
municativă ca şi acela pe care-l exprimase . 
Bărnuţ în clipa de luptă cînd în fața lui 
stătea Kogălniceanu. Era deci aceiaşi situ- 
„ţie, şi în ce priveşte motivele subsidiare, 
personale. O teorie dreaptă, o protestare 
în numele iubirii fireşti a bunului simţ, a 
adevăratei culturi naționale unitare. Si din 
lumea noastră vioaie, spirituală, diploma- 
tică, rafinată, întorsături de frase care dor 
şi cuvinte iuți care se înfig şi fac să sîn- 
gere de durere. Iar, de dincolo, acelaşi stri- 
gät de durere. Nu răspundea o ideie alte 
altei idei, ci fiinţa morală întreagă a unui 
popor prigonit si fără noroc protesta pentru 
prea multă judecată şi prea puţină iubire. 
D. Maiorescu a fost înainte de toate un 
învăţător, un mare învăţător de logică şi 
de măsură, de realitate. Vremea dascălilor 
ardeleni. încetase atunci cînd dascălii de 
aici luai asupră-şi, în vederile lor, care nu 
mai erai ale lui Laurian şi Bărnuţ, in- 
strucția ca şi educaţia publică. ; 





Se poate zice chiar că trecuse vremea 
Ardelenilor emigraţi aici. Acolo la dînşii 
era tot mai multă nevoie de toate puterile 
intelectuale. Nouă ni trebuiaă numai pu- 
terile lor economice: în negot şi industrie, 
în bancă şi întreprinderi, în agricultură. şi 
crescătorie. Şi în această privință Ardelenii 
şi-au făcut datoria. Şi de sigur şi-ar fi fă- 
cut-o şi mai bine, dacă aceşti oameni bo- 
gaţi prin munca şi economia lor ar fi păs- 
trat ceva din spiritul idealist al fanaticilor 
ce ni veniaü odinioară de peste munți. Ei 
ar fi atuncea, ceia ce atît de rar se vede, 
în cele diintăiă rînduri ale sprijinitorilor 
culturii naţional=, între cei d'intáiü ctitori 
ai bisericilor şi școlilor de acasă între cei 
mai largi donatori ai instituţiilor de iubirea 
aproapelui si de lumină în această ţară. 


VI. 


Pănă acum Ardelenii, cari avuseră o 
strălucită epocă de ştiinţă şi cugetare cu 
tendinţe menite a desmorţi şi înnălța o 
nație întreagă, şi cari puteau reclama înce- 
puturile şcolii romăneşti, elementare şi su- 
perioare, în toate Ținuturile, însemnaseră 
prea puţin pentru literatura propriu zisă. 
«Talent literar» avea: doar smeritul călu- 
găraş Clain; Şincai cel aspru şi logicianul 
liniştit Maior, prea puţin. Din generaţia ur- 
mătoare, Lazăr, care a scris acele adinci 
maxime si acele scurte şi cuprinzătoare 
schiţe asupra anotimpurilor, ar fi putut da 

opere literare trainice. Dar la aceasta-i stă- 
tea gîndul? Avea de mişcat, de zguduit şi 
minat înnainte neamul lui tot, şi nu de 
fermecat pe cei puţini înfăţişindu-li în răgaz 
o carte pentru frumuseţa ce se ascunde 
într'însa ! Ce bune povestiri am fi avut şi 
de la seninul Bariț, tot aşa de vioiii, de 
cuminte, de şăgalnic une ori şi alte ori de 
duios, ca şi Eliad însuşi, decît care avea 
mai mult virtuțile provinciei sale: morali- 
tate neprihănită, simţ pentru interesul pu- 
blic, sentiment religios, tendinţă către obiec- 
tivitatea dreaptă cu toţi! Dar nici acestuia 
nu-i ardea de poveşti, cînd răsărise din 
lumea satelor străine de orice altă lumină 
a minţii decît vorbele, cetite şi înţelese mai 
bine ori mai răi, ale Scripturii. Odihna bä- 
trineţelor o aştepta pentru opere de istorie 
care spun cu demnitate şi răsunet despre 
lucrurile cele adevărate. 

Cînd literatura nouă înflori la noi, toți 
Romînii fură cuceriţi de dinsa. Şcoala lui 
Kogălniceanu şi lui Alecsandri aducea in- 
spiraţie populară, critică liberă a împreju- 
rărilor zilei, luptă pentru o nouă viaţă na- 
_țională, sinceritate in simţire, măsură in 
ideie, îngrijire şi transparență desăvirşită 
în formă. A imita bine aceste modele ye- 
nite din Moldova însemna o emulaţie, iar 
nu o repetare, prelungirea tot mai strinsă 
în ecou a cuvintelor odată rostite. Pentru 
aceasta ar fi trebuit însă ca Romînii de 
peste hotarele Principatelor să se poată 
desbăra de' un servilism intelectual cu 

care-i deprinsese şcoala străină pe care o 
urmaseră, precum pănă la o anume vîrstă 
ori-ce. şcoală străină creşte suflete servile, 
care nu se vor ridica niciodată. spre nea- 
tîrnare şi mîndrie. E însă foarte greu ca 
un popor îndepărtat de el însuşi, în cu- 
getare şi simţire, să se întoarcă înnapoi la 
izvorul veşnic al apelor vii. Deci de la 
Mureşianu pănă la loan Lăpădatu litera- 
tura romănească de dincolo n'a avut nicio 
valoare de originalitate, infátisind numai, 
în represintanţii ei vrednici de lauda d-lui 
Maiorescu însuşi, oameni stimabili, cari păs- 
traŭ, împotriva rătăcirilor, unitatea cultu- 
rală a naţiei. 

Faţă de aceşti scriitori atitudinea cercu- 
rilor noastre literare era prea puţin plină 
de recunoaştere. Cine greşea prin germa- 
nisme ori şi ungurisme, prin construcția. 
stilistică greoaie a unor oameni cari maŭ 
o viață publică proprie, în care zilnic să 
se elaboreze, prin graiu şi scris, formulele 
scurte necesare pentru enunţările abstracte 
obişnuite, cine, în fierbințeala unei grele 
lupte împotriva unei continue exagerări din 
partea dușmanilor, cei mai împelițaţi şo- 
vinişti din lume, aluneca şi el la o notă 
mai tare, era tras la răspundere în nu- 
mele bunului stil şi al bunului simţ, lu- 
ceruri care nau fost niciodată capabile de 
o definiție, şi încă mai puţin de o reţetă 
aplicabilă. Une ori osînda o pronunţa şi 
cite unul care, ca Gheorghe Sion, era cîn- 
tărit apoi şi el în cumpăna unor zei încă 
mai nemilostivi. Dar bieţii ucenici de din- 

colo ai literaturii noastre de aici urmati 
şi mai departe, după un neînvins si fericit 
înstinct, fără cumpărători, fără critică, fără 
“public, fără încurajare. 


Ce puteam dori mai mult, eră o litera- 
tură ardeleană proprie, în formă general ro- 
mănească şi cu inspiratie pronunțat locală. 
Aşa se îmbogăţeşe şi cîștigă un necontenit 
interes literaturile. cele mari în care, oricît 
de departe ar fi mers perfecţia formală a 
manufacturii dibace, nimic nu e salutat cu 
un mai sincer entusiasm -decît o nouă re- 
velaţie de sinceritate, de la un om isolat, 
de la un Tinut răzleţ. 


Pe cînd d. Maiorescu criticà şi era cri- 
ticat, Alexandru Odobescu călătoriă în Ar- 
deal şi se întorcea. de acolo cu o adîncă 
admiraţie pentru solidaritatea, onestitatea, 
pentru măreţia liniştită în lupta ce se du- 
cea zi de zi, cu orice jertfă, pentru păs- 
trarea mai departe a unui neam nenorocit : 
gramaticile. şi tratatele de logică nu se 
ieau bucuros în călătorie, şi astfel sufletul 
impresionabil al acestui ales artist putu 
primi liber neştearsa întipărire a scenelor 
de activitate culturală idealistă, fără lefuri, 
diurne şi onoruri, la care-i fu dat să iea 
parte. In acelaşi timp, în acei ultimi ani 
de absolutism austriac în Ardeal, în acei 
d'intăiu ani de înriurire culturală germană 
la noi, Viena studioasă ajunse un centru 
pentru toți Romînii, şi astfel, dacă un Emi- 
nescu,- Moldovean trecut prin Cernăuţi şi 

Blaj, aduse în țară o parte din vocabulariul 
şi sintaxa Ardelenilor şi Bucovinenilor, în 
schimb Ardeleni ca I. Slavici, Bucovineni: 
ca d. coleg Stefanelli căpătau pentru toată 
viaţa, cetind cu plăcere «Convorbirile» nē- 
iertătoare pentru slăbiciuni, simţul felului: 
bun cum trebuie să se scrie limba tuturor. 


VII. 


D-lui 1]. Slavici îi va rămînea marele 
merit de a fi fost cel dintăiă scriitor spe- 
cific ardelean. A fost aşa în alegerea su- 
biectelor -sale, de acolo dintre Ungureni, 
avînd ca vecini Unguri şi Şvabi, în simpatia 
sa exclusivă pentru săteni, popi şi meşteri, ` 
în psihologia aceia a oamenilor cu sufletul 
închis şi fața aspră, cu gîndul încet şi vo- 
inta de fier, stînci tari din care însă anu- 
mite lovituri fae să ţişnească minunate iz- 
voare, de care nu e în stare pămîntul cel 
mai plin de brazde verzi si mai înflorit cu 
fori felurite, şi chiar în sintaxa absolut po- 
pulară, fără vre o urmă de canoane latine 
şi de zorzoane francese moderne, în voca- 
bularul acela care dă cuvinte nouă: unele 
pe jumătate înțelese aici, celelalte cu totul 
neobişnuite, dar avînd şi ele dreptul de a 
trăi ca şi ideia ce o înfăţişează, ca şi nu- 
anta nouă, cuprinsă în ele, a unei idei fa- 
miliare. x 

„Astfel de nuvele nu puteai fi primite 
fără împotrivire într'o lume care era de- 
prinsă cu durerile eroinelor elegante pier- 

dute în visări sublime, cu beţia amorurilor 


nelegiuite cu libertatea, mai presus de orice `: 


-morală publică, de orice concepţie sănătoasă 
a vieţii, a patimilor deslănţuite, cu afirmarea 
unui estetism care piere de langoarea lui 
Narcis oglindindu-şi frumuseţa in tristele 
ape moarte ale codrului pustiu. Pe criticii 
bucureşteni îi stringea de gît această vul- 
garitate, care n'avea măcar, ca în povesti- 
rile veneratului nostru coleg d. Gane, bro- 
boada trandafirie a idealismului unui Alec- 
sandri. «Literatură de rîndaşi» era gata să 
strige cenacului literar nobil al şcolii lui 
Mihail Zamfirescu, care satirisa în versuri 
şi proză «Musa de la Borta-Rece». Şi să 
“ferească Dumnezeu pe oricine de excesele 
eleganţei care se revoltă împotriva trivia- 
ltăţii ! 


Feste cîţiva ani era să înceapă în Ardeal 
o grea luptă politică, în care mult timp aü 
fost prinse toate. energiile. Nu era prin anii 
1880 ceasul poeţilor. Si tocmai atunci Ti- 
nuturile bistritene, aşa de străine totdeauna 
de orice influenţă culturală a neamurilor 
conlocuitoare, dădeau pe Gheorghe Coşbuc. 
Era un cetitor plin de răbdare şi înţelegere 
al literaturii clasice germane şi al altor li-: 
teraturi cu caracter. clasic. O astfel de pre- 
gătire nu putea să dea un -cîntăreţ naiv- 
repetind refrenuri culese la ţară. Meşter al 
versului, virtuos al rimei, imitator al pagi- 
nilor care-i plăcuseră mai mult, el ni-a dat . 
atitea, bucăţi care-i vor trăi. cit ṣi; limba 
noastră. Le cetim şi le. recetim,: admirînd: 

soliditatea facturii si vioiciunea sprintenă 
a versului şerpuitor. 

Dar cine va scrie istoria literară a acestor 
ani nu se va opri atita asupra acestei părți 
din opera lui Coşbuc. El va vorbi însă cu 
deosebită atenţie de acea „Nuntă a Zam- 
firei“ care izbutiă în chip fericit să ames- 
tece motivele vieţii romăneşti de astăzi cu 
icoanele. înviate ale străvechilor basme. Va 
căuta şi mai departe în acea întreţesare 
de curente, venite din multe părți şi lăsate 
să se piardă în voie, curentul de origina- 
litate ardeleană. 

li va părea rău că a rămas totdeauna 
prea supţire şi că sa pierdut prea răpede. 
Dar, cînd va fi să caute motivul, el nu va 
face vinovat pe poetul însuşi, fire sensibilă 
şi supusă influențelor mediului, ci însăşi 
această societate de aici, în care, pentru 
liniştea sa, a fost silit a se refugia şi care, 
nevoindu-l cum era, i-a cerut să fie ca şi 
noi şi prin aceasta l-a înnăbuşit supt gre- 
oaiele coroane funebre ale însăreinărilor ofi- 
ciale, pe cînd el avea nevoie, pentru a trăi 
cum îl lăsase firea, de aierul liber, blind, 
cald, luminos al simpatiei unei societăți în- 
tregi, a unei societăţi de Romiîni solidari, 
şi nu de bogaţi, de intelectuali înstrăinați şi 
de ţerani fără simţ pentru astfel de lucruri, 


Trebui să treacă apoi multă vreme, trebui 
ca împrejurările politice din Ardeal să se 
schimbe, pentru ca o nouă generaţie arde- 
leană să readucă în literatura noastră nota 
specific ardeleană, şi, aceasta în momentul 

cînd covirsirea oricării originalitáti de imi- 
tatia, fără critică şi adaptare, a formei celei 
mai recente şi sensaţionale a literaturii pa- 
risiene făcea mai necesară această înnoire. 


- Doi scriitori ardeleni stau astăzi în fruntea 
literaturii tinere de acolo: d-nii Octavian 
Goga şi lon Agîrbiceanu. Amîndoi au adus 
dela început o notă nouă, sinceră şi simpa- 
tică. Multe elemente din operele lor sînt 
comune, şi istoricul ca şi criticul drept re- 
cunoaşte cu plăcere respectul față de 'tra- 
ditia națională şi religioasă, simţirea pentru 
scopurile cele mari ale ființei neamului 
nostru şi mai ales — ceia ce va face tot- 
deauna cinstea amîndorora, cînd, pentru ce 
e autentic şi bun în scrisul lor, se va rosti 
judecata definitivă, — o adîncă iubire pentru 
cei mici şi săraci, pentru cei muncitori şi 
nerăsplătiți, pentru aceia prin cari se ţine 
lumea de sus, unde trebuie să fie totdeauna 
şi gînduri de recunoştinţă față de dinşii. 
In acest sens sa desfăşurat pănă la un 
punct poesia unuia şi pănă astăzi talentul 
„de povestitor al celuilalt. Nota naţională, 
socială, ţerănească, patriarhală a unuia şi 
a celuilalt se află şi la înnaintaşul lor d. 
Slavici, cu un caracter de reținere discretă 
“impus de mediul literar în care a trăit. 
Ea corespunde cu toate condiţiile de viaţă 
din acel mare inut romănese în care 
lege, nație sint tot una cu cel mai credin- 
cios sprijinitor şi apărător al tuturora, — 
afară de țerani neaflindu-se decit fii buni 
de ţerani, cari păstrează sufletul de acasă, 

şi fü răi de ţerani, cari alimentează rangu- 
rile despreţuite ale renegaţilor şi snobilor 
de avere, de situaţie, de inteligenţă şi talent. 

In simplicitatea aparentă a d-lui Goga 
e mai multă artă de cît în cele mai pom- 
poase tirade; ani de zile a fost strîns ma- 
terialul poetic, prelucrat răbdător şi dat 
la lumină în acea formă definitivă. Spiritul 
care a produs cîntecele de la ţară din vo- 
lumul ce sa răspîndit aşa de răpede în 
tot cuprinsul romănesc, nu e al unui băiat 
de ţară care nu ştie decit ce a lăsat în 
urmă; dar cetiri îndelungate şi felurite 
nu-l putuseră încredința că trebuie să a- 
runce bulzul de aur curat pe care-l aducea 
de acasă pentru cel mai modern juvaier 
de calitate inferioară şi de gust dubios. 
Dzscăliţa de sat, bietul lăutar ţigan căruia 
i se dă porecla, şi alte înfățişări ale celei 
maï smerite, dar şi ale celei mai răspîn- 
dite şi adevărate vieţi a Romînilor ar- 
deleni nu pot jigni nici cel mai ales gust, 
căc ceia ce e trivial în literatură nu e 
niciodată calitatea socială, ocupația, rangul, 
numele eroilor, ci numai situaţia în care 
se înfăţişează şi felul cum. e redată această 
situaţie. 

Napoleon însuşi poate fi astfel mai tri- 
vial la cel mai sonor şi gătit panegirist 
al lui decît leprosul din Aosta în paginile 
de milă ale lui Xavier de Maistre. 

Altfel literatura rusească modernă, prin 
care. sa înnoit, se poate zice, simtirea 
lumii, literatura şerbiior lui Turgheniev, a 
osîndiților lui Tolstoi şi Dostoievschi, a 

sufletelor simple din operele din urmă ale 
marelui cugetător. Creştin înnaintea căruia. 
se închina Rusia întreagă tocmai cînd el 
arăta nobleţa şi bunătatea, iertarea şi pu- 
terea de jertfă ce se ascund în cei din 
urmă dintre cei mai de rînd pentru a se 
vădi. apoi în anume clipe de lumină, n'ar 
avea nicio rațiune de a fi, şi un popor de 
atitea zeci de milioane ar trebui să ardă 
operele care-i fac mai mare cinste decit 
toate războaiele, biruitoare şi pierdute, la- 
olaltă. pentru a da creşterea şi mîngfierea 
lui în seama unei cete de traducători, a- 
daptatori sl imitatori. 

Cit priveşte pe d. Agirbiceanu, acesta 
e de sigur un scriitor fără artificii. Dar 
artiticiile nu sunt arta. Fl se caută şi nu 
se găsesc totdeauna de întăia calitate, ea 
resultă din acţiunea firească, uneori fără 
conştiinţă chiar, a sufletelor care cuprind 
în ele acest rar şi minunat dar, alcătuit 
în mare parte din adevăr şi bunătate. La 
preotul de sat din Ardeal, al cărui nume, 
lăudat în Academia noastră astăzi întăia 
oară, a maï fost auzit aici, nu e nicio ex- 
presie, nici o formulă smulsă de dorința 
de a face efect, nu e nicio frasă în care 
să se simtă mulțămirea de sine a omului 
care socoate că a cîştigat o plăcere mai 
mult pentru omenire. Scriitorul dispare cu- 
totul: nu pentru că n'ar putea să fie văzut, 
ci pentru că, sfios ca un teran şi smerit ca 
un creştin, el se retrage, el nu crede că 
„e de nevoie şi i-ar părea rău să fie chemat. 
Și atunci ca de la sine vin înaintea noastră 





bătrînii cari se iubesc în vechea casă a fe- 
ricirii lor îndelungate, văduvele care pling 
pe urma vacii pierite ca pe urma unui pri- 
eten, şi pănă şi cerşitorii cari cad la un 
colț de drum, vagabonzii cari, primiți supt 
un acoperemînt, aduc cu ei binecuvîntarea 
şi lasă un gol mai mare în cercul lor decît 
un stăpînitor care se duce. Acestea ni le. 
spune părintele, din cîte le ştie; nu ni le 
spune ca să arăte că a făcut lucru mare şi 
nici ca să ne îndemne la o lacrimă pentru 
această modestă, dar adîncä suferință, şi, 
dacă plîngem, nu e vina Sfinţiei Sale. 


E această literatură « poporanistă» ? ? Acest 
termin aparține politicei şi ni vine din Ru- 
sia, insemnind grijă de «poporul» de orice 
nație, de «norodul> umil şi sărac, din punc- ` 
tul de vedere creştin, din cel umanitar şi 
socialist. Ţeranul de aici de la noi, care sa 
oglindit aşa de bine în opera unui | Cio- 
cîrlan şi C. Sandu-Aldea şi intro atît de 
superioară lumină poetică în opera mai ve- 
che a lui Delavrancea, are azi căinători şi 
bocitori poporanişti cari scormonesc, întrețin 
SL atitá spiritul urii. A se aplica acest ter- 
min literaturii tinere din Ardeal e nedrept: 
viața lor politică e alta, şi dacă, în ultima-i 
fasă, d. Goga a trecut la pretenţia revolu- 
ționară şi socialistă, părăsind genul în care 
a fost fericit şi, cu muncă şi sinceritate, 
poate fi mare, «poporanismul» de aici l-a 
făcut astfel, în paguba poesiei. «Poporană» 
însă va răminea literatura Ardelenilor cîtă 

„vreme se va păstra, fie şi în ciuda noastră, 

bunul lor simţ, care e una din cele mai 
mari însuşiri ale acelei țerănimi romăneşti 
de peste munte ca şi a ţerănimii noastre 
în de obşte; 


Și noi trebuie să. ne bucurăm de aceasta, 
pentru valoarea scrisului romănesc. lar Aca- 
demia, lăudînd şi încurajind mai presus de 
toate orice manifestare de talent ce se iveşte 
în celelalte provincii romăneşti, ar face încă 
prea puţin pentru cît jertfesc oamenii aceia 
ţiind împotriva oricui, cu eroică îndărătnicie, 
un steag cultural care e şi al nostru. 





